இதற்கிடையே வேறு ஒரு கவலை எழுந்தது. அப்பா இரண்டு நாட்கள் முன்னர் தங்கையின் வீட்டிற்கு சென்றவர் அங்கேயே மாட்டிக்கொண்டுவிட்டார். (எங்கள் வீட்டுக்கு சில கி.மீ. தொலைவில் ஐயப்பன்தாங்கல் உட்புறத்தில் அவள் தனது குடும்பத்தினரோடு ஒரு அப்பார்ட்மெண்டில் வசிக்கிறாள்). நெட்வொர்க் முழுவதுமாக விடுபட்டுபோனதால் அங்கு நிலவரம் எதுவும் தெரியவில்லை. அவர்கள் வீட்டுக்கு செல்லும் வழியில், முந்தைய மழைக்கே இடுப்பளவு தண்ணீர் இருந்தது. தற்போது கேட்க வேண்டுமா என்ன? (புகைப்படம் முந்தைய மழையில் எடுத்தது!)